266 
Det vilde være mig en stor Glæde indgaaende at diskutere 
disse interessante Spørgsmaal med en Mand som Nathorst, der 
baade er en saa fremragende Videnskabsmand, og som øjensynlig 
stræber meget efter at behandle Sagen objektivt, men jeg maa 
desværre indskrænke mig til Hovedpunkterne og til meget faa 
Modbemærkninger af følgende Grunde: for det første har jeg 
absolut ikke Tid; i over to Aar har jeg ikke syslet nærmere med 
de omhandlede Spørgsmaal, og det vil nu ialfald koste en Del Ar¬ 
bejde at faa alle Enkeltheder nærværende; men med en større tro¬ 
pisk Rejse for Øje, som jeg haaber at tiltræde næste Aar (1891), 
og med en Mængde Arbejde for Haanden, der helst skulde skaffes 
til Side forinden, er hvert Minut mig kostbart; for det andet have 
Spørgsmaalene bedst af at hvile, indtil følgende er udført: de mange 
nye Indsamlinger af Rosenvinge, Hartz m. fl. bearbejdede; 
Grønlands zoogegrafiske Forhold oplyste, hvilket er en Opgave, som 
vort zoolog. Museum og Grønlandskommissionen har taget fat paa paa 
Grundlag af de ældre og de i de sidste Aar med dette Maal for 
Øje foretagne Indsamlinger; og endelig Resultaterne af den Expe- 
dition foreligge, som Ltnt. Ryder tiltræder til netop de Dele af 
Østkysten, der paa een Gang ere de mest ubekjendte og have den 
allerstørste Betydning for de omtvistede Spørgsmaal. Naar alt 
dette er skeet, er det Tid at tage Spørgsmaalet op igjen, og det 
vil da forhaabentlig ske ved Dr. Rosenvinge eller, hvis han 
eller en Anden ikke vil, ved mig selv. 
Nu derfor blot følgende Bemærkninger, som jeg ikke vil holde 
tilbage, dels fordi det er fra Prof. Nathor s t, at Kritiken kommer, 
dels og især fordi jeg finder mine Arbejder behandlede paa en 
Maade, som er misvisende, og som jeg ikke finder retfærdig og 
ikke kan være tjent med. I yderligere Polemik kan jeg ikke ind¬ 
lade mig. 
Hovedforskjellen mellem Nathorst og mig ligger i følgende: 
a) Han vil ikke betegne Grønland som et arktisk-amerikansk 
Land, fordi den østlige Kyst 63—66° n. Br. ingen vestlige 
Typer har, men derimod en Del østlige; 
